Таймин Бийболата шен йист йоцу доьналла гайтира. Дог-ц1ена вара иза. Амма халахеташ делахь а, Таймиев 1ехавеллера. Шен 1алашоне ца кхечира иза. Инарлин ямартло йоккха яра. Ермолов ц1ена стаг санна лелаш вацара, иза шалхо йолчу 1едалан векал вара. Шолг1ачу дийнахь а вехха 1ийра Ермолов Таймин Бийболата диначух цецваьлла. И ч1ог1а кхеравелира оццул майра са долчу нохчех. Цара йоккха новкъарло йийр юй хиира шен сатийсамашна кхочушхила. Нохчийчуьра планаш кхоччуш 1анаг1ур юй хиира Алексей Петровичана.